[{"text_idx": "#000000", "text": "Turisma trajno komencis provi funkciadon la 28-an de novembro de Malnova Urbo de Lijiang, la populara turisma celloko en la c\u0302ina sudokcidenta provinco Yunnan, al Yulong-Neg\u0302a Monto."}, {"text_idx": "#000001", "text": "La unua fazo de la projekto longas je 20,8 kilometroj kun dezajnita rapido de 70 kilometroj po horo. G\u0302i ligas c\u0302efajn turismajn vidindaj\u0302ojn kaj popularajn turismajn pejzag\u0302ojn lau\u0306 la linio."}, {"text_idx": "#000002", "text": "Malnova Urbo de Lijiang, la startpunkto de la itinero, estas alloga celo fora de h\u0302aoso de c\u0302inaj metropoloj. G\u0302i havas praan naturan pejzag\u0302on kaj unikan belecon de c\u0302ina arkitekturo."}, {"text_idx": "#000003", "text": "La fina punkto de la itinero estas neg\u0302kovrita monto situanta en la nordokcidenta parto de la urbo Lijiang kun la c\u0302efa pinto je altitudo de 5,596 metroj. Trovig\u0302as 19 glaciejoj sur la monto, kiu estis enlistigita kiel s\u0302losila nacia vidindaj\u0302o en 1988."}, {"text_idx": "#000004", "text": "La trajna projekto komencig\u0302is en septembro de 2020. Dum konstruado la projekta teamo venkis multajn malfacilojn, kiel malfavoran geologion, alt-altitudan konstruadon kaj protekton de malfortika ekologia medio de la neg\u0302kovritaj montoj. Malgrau\u0306 la malfaciloj, estas antau\u0306plane finplenumitaj konstruaj celoj kaj taskoj."}, {"text_idx": "#000005", "text": "La unua fazo de la projekto \"Lijing-Yulong-trajno turisma\" longas 20,8 kilometrojn kun dezajnita rapido de 70 kilometroj po horo. /CMG"}]